ΓΡΑΠΤΗ ΕΡΩΤΗΣΗ E-1256/01

υποβολή: Bart Staes (Verts/ALE) προς την Επιτροπή

(26 Απριλίου 2001)

Θέμα: Η θέση της Ευρωπαϊκής Ένωσης όσον αφορά την προώθηση του μητρικού θηλασμού

Η οδηγία 91/321/ΕΟΚ(1) που αφορά την διαφήμιση βρεφικών τροφών και την διανομή δειγμάτων δωρεάν, αποτελεί μετάφραση του διεθνούς κώδικα συμπεριφοράς σχετικά με την διάθεση στην αγοράποκατάστατων του μητρικού γάλακτος, τον οποίο εκπόνησε η Παγκόσμια Οργάνωση Υγείας και η Unicef και ενέκρινε, το 1981, η Γενική Συνέλευση της ΠΟΥ.

Στο ψήφισμα 49.15, του 1996, η Παγκόσμια Οργάνωση Υγείας ζητεί να ληφθούν συνοδευτικά μέτρα τα οποία να μην προωθούν ταποκατάστατα μητρικού γάλακτος προτού κλείσουν τα βρέφη τον έκτο μήνα, ώστε να ενθαρρύνονται οι μητέρες στο να συνεχίσουν το θηλασμό. Κανονικά προβλεπόταν να εγκριθεί νέο ψήφισμα προ ενός έτους, αλλά λόγω παράτασης της προθεσμίας, η συζήτηση σχετικά με τη διατήρηση ή την κατάργηση του ως άνω ορίου των έξι μηνών θα πραγματοποιηθεί μόνο κατά τη διάρκεια της γενικής συνέλευσης του επομένου Μαΐου.

Κατά την επόμενη γενική συνέλευση της ΠΟΥ, είναι διατεθειμένη η Επιτροπή να ταχθείπέρ της λήψης συνοδευτικών μέτρων τα οποία να μην προωθούν ταποκατάστατα μητρικού γάλακτος προτού κλείσουν τα βρέφη τον έκτο μήνα, όπως προτείνει το ψήφισμα 49.15; Εάν όχι, για ποιο λόγο αρνείται η Επιτροπή να εφαρμόσει το ψήφισμα 49.15, έχονταςπόψη τη σημασία του θηλασμού για τη δημόσιαγεία;

(1) ΕΕ L 175 της 4.7.1991, σελ. 35.

Απάντηση του κ. Byrne εξ ονόματος της Επιτροπής

(5 Ιουλίου 2001)

Σκοπός του διεθνούς κώδικα εμπορίαςποκατάστατων μητρικού γάλακτος της Παγκόσμιας Οργάνωσης Υγείας (ΠΟΥ) είναι να συνεισφέρει στην παροχή ασφαλούς και κατάλληλης διατροφής για τα βρέφη με την προστασία και την προώθηση του θηλασμού και εξασφαλίζοντας τη σωστή χρήσηποκατάστατων μητρικού γάλακτος, όταν είναι απαραίτητα, βάσει επαρκούς πληροφόρησης και μέσω της κατάλληλης εμπορίας και διακίνησης.

Σύμφωνα με τη συμβουλή της επιστημονικής επιτροπής για τα τρόφιμα(1) και της καθιερωμένης πολιτικής της ΠΟΥ για τη διατροφή των βρεφών(2), το μητρικό γάλα και μόνο συνήθως επαρκεί για να καλύψει τις διατροφικές ανάγκες ενός φυσιολογικού βρέφους κατά τους πρώτους 4 έως 6 μήνες της ζωής του. Η ισχύουσα κοινοτική νομοθεσία είναι σύμφωνη με την παραπάνω επιστημονική συμβουλή και τους σχετικούς στόχους του κώδικα της ΠΟΥ.

Το νέο ψήφισμα που συζητήθηκε και εγκρίθηκε από την 54η Παγκόσμια Συνέλευση Υγείας (ΠΣΥ) το Μάιο του 2001, αφορούσε την προστασία, προώθηση και ενίσχυση του αποκλειστικού θηλασμού για ένα ορισμένο διάστημα. Η συζήτηση σχετικά με το σημείο αυτό έλαβε σοβαράπόψη το αποτέλεσμα μιας διαβούλευσης εμπειρογνωμόνων σχετικά με τη βέλτιστη διάρκεια του αποκλειστικού θηλασμού που συγκάλεσε η ΠΟΥ στις 28-30 Μαρτίου 2001. Το ψήφισμα που εγκρίθηκε αναφέρεται στις συστάσεις και τα συμπεράσματά της.

Η διαβούλευση εμπειρογνωμόνων παρατήρησε ότι οι διαθέσιμες καλές επιστημονικές ενδείξεις σχετικά με το θέμα είναι περιορισμένες (από τις 3 000 πηγές που εξετάστηκαν, η ανασκόπηση βασίστηκε σε δύο μικρές ελεγχόμενες δοκιμές και 17 μελέτες παρατήρησης που διέφεραν τόσο στην ποιότητα όσο και τη γεωγραφική προέλευση).

Συνοπτικά συμπέρανε ότι:

- Ο αποκλειστικός θηλασμός έως τους έξι μήνες παρέχει αρκετά πλεονεκτήματα στο βρέφος και στη μητέρα. Το σημαντικότερο πιθανό πλεονέκτημα είναι το προστατευτικό αποτέλεσμα κατά της διάρροιας, ιδίως σε περιβάλλοντα αναπτυσσόμενων χωρών.

- Ο αποκλειστικός θηλασμός έως τους έξι μήνες μπορεί να οδηγήσει τα ευαίσθητα βρέφη σε σιδηροπενία ανάλογα με το σίδηρο που διαθέτει η μητέρα (αυτό μπορεί να αποτελέσει πρόβλημα τόσο στις αναπτυσσόμενες όσο και στις ανεπτυγμένες χώρες).

- Τα διαθέσιμα στοιχεία δεν επαρκούν για να αποκλείσουν διάφορους άλλους ενδεχόμενους κινδύνους που συνδέονται με τον αποκλειστικό θηλασμό για έξι μήνες, που περιλαμβάνουν την καθυστέρηση κατά την ανάπτυξη και άλλες ανεπάρκειες ιχνοστοιχείων.

Με βάση τα παραπάνω συμπεράσματα η διαβούλευση εμπειρογνωμόνων συνιστά τον αποκλειστικό θηλασμό επί 6 μήνες, με την εισαγωγή συμπληρωματικών τροφών και συνέχιση του θηλασμού μετέπειτα, σημειώνοντας ωστόσο ότι η σύσταση αυτή ισχύει για πληθυσμούς και όχι για μεμονωμένα βρέφη. Η διαβούλευση εμπειρογνωμόνων αναγνωρίζει επίσης ότι ορισμένες μητέρες δεν μπορούν ή δεν θέλουν να ακολουθήσουν τη σύσταση αυτή και συνιστά τηνποστήριξη αυτών των μητέρων ώστε να βελτιστοποιήσουν τη διατροφή των βρεφών τους.

Εν όψει των παραπάνω η Επιτροπή θαποστηρίξει στο μέλλον μέτρα για την εφαρμογή των συμπερασμάτων και των συστάσεων της διαβούλευσης εμπειρογνωμόνων που θα λαμβάνουνπόψη τις συγκεκριμένες προσωπικές ανάγκες των βρεφών και των μητέρων.

(1) Εκθέσεις της επιστημονικής επιτροπής για τα τρόφιμα, 14η σειρά, γνώμη που εξέφρασε στις 27.4.1983 και 24η σειρά, γνώμη για τις βασικές απαιτήσεις για τα τρόφιμα απογαλακτισμού, που εξέφρασε στις 27.10.1989 και τις 30.3.1990.

(2) Βλέπε την παράγραφο 7 της έκθεσης της ΠΟΥ για την παγκόσμια στρατηγική για τη διατροφή των βρεφών και των μικρών παιδιών (έγγραφο A54/7 της 9.4.2001).